Nyeste Skilderie af Kiøbenhavn, 1823-03-26
Til de vigtige Jndskrænkninger kom endnu forhadte Drillerier. Didhen hørte blandt andre, at istedetfor fuldstændige Rækker af engelske Tidender, som man tidligere havde meddeelt Fangen, man nu kun lod ham faae enkelte Stykker, men derimod var man omhyggeligen betænkt paa, at meddele ham de Blade, hvori fjendtlige Yttringer imod ham fandtes. "Den engelske Regjering sagde Gouverneuren til O'Meara, anseer det ikke for tjenligt, at give ham alle Tidender i Hænde, og N. maatte være taknemmelig for, at man ikke leverede ham Tidender, der kunde opvække Forhaabninger, hvis endelige Glippen dog maatte bedrøve ham. Morning Chronicle, Edinburgh Re vien og andre Oppositionsblade, vare forbudne Varer. Denne Forholdsregel gik saavidt, at Gouverneuren tilbageholdt et Exemplar af Hobhouses Værk: Keiser Napoleons sidste Regjering, som Forfatteren sendte for Napoleon, rigtig nok skal der have staaet paa Ryggen: "Keiser Napoleon, eller den store Napoleon." O'Meara fik Tilladelse, at laane af Gouverneurens Samling Bøger for N., men kun ikke saadanne, hvori han smigredes for meget. Den for hans Underhold bestemte Sum blev nedsat til 1000 Pd. St. maanedligen, som, under alle Fornødenheders Dyrhed paa St. Helena, ikke er meget mere end en Trediedeel af denne Sum i Engelland. N. tilbød sig, at betale alle de til hans Underhold medgaaende Omkostninger, saafremt man vilde tillade ham, at afsende, ved et af den engelske Regjering paa St. Helena, i Paris eller London valgt Handels huses Mægling, forsegle de Breve, og modtage Svar, thi han befrygtede, at hans Formue ikke vilde være sikker, naar man vidste, hvor han havde udsat den. Man indlod sig ikke herpaa, og i Anledning af Uddelingen af Levnetsmidler ved de engelske Autoriteter, fandt N. sig foranlediget til at sige: "Vi have her Adjutanter, der forhandle om en Flaske Viin og nogle Pund Kjød med en Vigtighed og Alvor, som om Talen her var om et Kongerige. Jeg seer Modsigelser, som jeg ikke kan forene, paa den ene Side uhyre og unyttig Ødselhed, paa den anden mageløs Lavhed og Smaalighed." En Følge af denne Jndskrænkning var, at N. fra Tid til anden lod brække Sølvtøi istykker, og sælge som gammelt Sølv, hvilket blev ham tilladt, under den Betingelse, at Pengene, der kom ind derfor, maatte overgives Leverandøren Balcombe, hos hvem mankunde lade sig udbetale smaa Summer, ligesom man behøvede dem. - Der manglede i Longwood ofte paa Vand til Badning, hvortil N. var vant, men Gouverneuren meente, at han ikke behøvede at sidde saa længe og ofte i varmt Vand, medens det 53 Regiment neppe havde kogt Vand nokMontholon maatte stundom høre den Bebreidelse, at man for tidt skiftede Linned i Longwood. Allerede henimod Høsten 1816 begyndte N. at befinde sig ilde, hvortil, efter O'Mearas Beretning, Aarsagen tildeels maatte søges i Veirets Afvexling i Longwood, men især i Mangel paa regelmæssig Bevægelse, som N., siden de nyeste Jndskrænkninger, ganske nægtede sig. Gouverneuren forlangte af Saarlægen en skriftlig Beretning om Fangens Tilstand, og yttrede derhos, at O'Meara maatte ved dens Opsættelse betænke, at et Menneskes Liv aldeles ikke kom i Betragtning mod den Ulykke, han kunde stifte, naar han kom fri, og tillige at overveie, at Bonaparte havde været Verdens Forbandelse og foraarsaget mange Tusindes Død. O'Mearas Stilling, tilføiede han, var en ganske egen, og af stor politisk Vigtighed. Da han nogen Tid derefter erfarede af OM., at N. havde havt en stærk Besvimmelse, sagde han, at det vilde være en Lykke, om han een af de næste Nætter i en saadan maatte opgive Aanden. (Fortsættes.) Joseph Pecchio, een af de 600 Piemontesere, der 1821 forlode deres Fædreneland, for at undgaae Militaircommissionerne, har udgivet en interessant Skildring af Spanien, som han tog sin Tilflugt til *). Efter hans Beretning staaer i alle Landsbyer et Crucifix, og ved Siden af samme en Constitutionssteen. Beseiret, siger han, kan Landet vel blive, men utæmmeligt er det. Brand og Plyndring forskrække ingen Spanier. Han har ingen Møbler, intet Bordtøi. Det Tæppe, han bærer om Dagen, som Kappe, tjener ham om Natten til Seng. Brød og raa Salat er den almindelige Mands Maaltid. Brød og Grønt med Olie er allerede en god Ret. Saadant et Folk beseirer man ikke, og Spanierne lee, naar de høre, at man vil bekrige dem. - Ballastros er en afsagt Fiende af Wellington. Sex Aar levede han i Landsforviisning. Revolutionen udgik fra Frimurerne (?). Til dem hørte de Officerer, der skulde gaae til Sydamerica, for at qvæle Spiren til Friheden. Hymner, som Marseillanermarschen, synges af alle Soldater. Napoleon, ellers i Spanien, saa forhadt, er nu den meest agtede Helt der i Landet. Borgergarden i Spanien er talrig og fortræffelig exerceret; Barcellona allene har 6000. Den værste Fiende, som Friheden her har at frygte for, er Ordensgeistligheden. 80,000 Munke bæve for deres Bug og deres Kabudser. Derimod ere alle Piger og Koner liberale. Alfieris Sørgespil, Filippo, Bruto, Virginia, gives hver Dag. Voltaire var imidlertid endnu ikke løsladt af det Jernfængsel, hvori Jnquisitionen havde indspærret ham. Man læser kun Tidender, men disse med ubeskrivelig Begierlighed. *) Six mois en Espagne. Lettres de M. Joseph Pecchio a Lady S. O..., traduites de la lien, par M. Léonhard Gallois &c., a Paris Spanien er et fattigt Land. Dets forrige Regjering forvandlede Americas Guld til Papir, og tillod større Forbindelse med America end med enkelte Landskaber. Endnu mangler der paa Landeveie. Riego er alle Liberales Afgud. Hans Billed blev den 6te September 1821 baaret omkring i Triumph. Han er ikke smuk, men oplivet af Lidenskaberne, som ere mere indtagende end Skjønheden. Stedse troer jeg endnu at see hans sorte, livfulde Øine, hans Ansigts lysebrune Farve, hans Mund, omkring hvilken den ømmeste Følelse ved en sjelden Muskelbevægelighed udtrykker sig. Hans Haar en sort, hans Hoved næsten skaldet, uagtet han neppe er 30 Aar gammel. Han er af Middelstørrelse, men i hans Figur er dog meget Krigersk. Hans Gang er Heltens. Hans Kierlighed til Frihed fortærende. Han lever broderligen med den gemeneste Kriger, og har dagligen en Gemeen og en Underofficier af sit Regiment ved sit Taffel.